KYK: Eben, All Blacks vier saam Nuwejaar | Netwerk24
KYK: Eben, All Blacks vier saam Nuwejaar
02 Januarie 2020 10:32
Die Springbokslot Eben Etzebeth geniet duidelik sy tyd in Frankryk.
Die Bok-yster het ná Suid-Afrika se Wêreldbekeroorwinning 'n lonende skuif na die spogklub Toulon gemaak en het die afgelope naweek 'n Speler van die Wedstryd-vertoning vir sy nuwe span gelewer.
Etzebeth (28) het twee van sy Toulon-spanmaats, die voormalige All Black-sterre Liam Messam en Julian Savea, genooi na 'n Nuwejaarspartytjie by sy nuwe huis in Frankryk.
Beeldmateriaal van die geselligheid wys hoe die gaste vrolik verkeer, die Suid-Afrikaanse volkslied saamsing en later 'n haka uitvoer.
Let op hoe Messam en Savea Nkosi Sikelel' iAfrika uit volle bors saam met Etzebeth sing, terwyl die Bok met groot intensiteit aan die haka deelneem.
* Rugby Onslaught
Meer oor: Toulon | Julian Savea | Bokke | Eben Etzebeth | Toetsrugby | Top 14 | Springbokke | Liam Messam